'Venezuela bankrot ná onteiening', sê Mmusi | Netwerk24
Regstreeks: WP 9 Bulle 17
'Venezuela bankrot ná onteiening', sê Mmusi
Deur Bonolo Selebano 12 Oktober 2018 13:40
Met Venezuela as voorbeeld het die DA Vrydag vergelykings getref tussen dié land se onteieningsbeleid wat sy ekonomie bankrot gelaat het en die ANC se beleid van onteiening sonder vergoeding.
Mmusi Maimane, DA-leier, het op ’n nuuskonferensie in Johannesburg gesê die ANC se toenemende “populistiese beleid” dui aan dat die party probeer om die “onvermydelike verlies aan kiesersteun” te keer.
Saam met Maimane was Miguel Pizarro en Jose Manuel Olivares, partyleiers van Primero Justicia, die hoofopposisie in Venezuela.
Volgens die DA-leier is daar ooreenkomste tussen Zimbabwe en Venezuela se mislukte onteieningsbeleide en die ANC se beleid oor radikale ekonomiese transformasie.
“Die beleid wat nou in Suid-Afrika nagestreef word, is nie nuut nie. Dit is al elders probeer. Zimbabwe is ’n voorbeeld, so ook Venezuela. Moenie sê dat ons iets nuuts probeer nie,” het Maimane gesê.
“Ons eksperimenteer met mislukte beleide wat dieselfde uitkomste oplewer. Dit sou dom wees van die regering om te hoop dat dié beleide ’n ander uitkoms sal hê.”
Laaste kans vir mondelinge voorleggings oor grond
ANC vergeet die armes met sy grondplan